जेब से मोबाईल निकाला...मोबाईल में ठीक 10 बजकर 10 मिनट हो रहे थे. सब घबराये हुए थे लेकिन दूसरी टेबल पर पास में बैठा आदमी, ज्यूं का त्यूं बैठा रहा. वो मेरी तरफ देखकर थोड़ा मुस्कुराया और बोला“ बैठ जाओं..., किसी ट्रक का टायर फटा होगा...” उसके चेहरे पर हल्की मुस्कान बरकरार थी. उसके चेहरे के किसी भी कोनें में डर की कोई सिकन नहीं थी. लेकिन मुझे उसकी बात बिल्कुल भी हजम नहीं हुई और मैं उसको बिना कुछ रिप्लाई दिये वहां से चल दिया.